stanford-oval/wikipedia huggingface dataset:
Vichyn Ranska
Talous ja kansantalous

Aselevon ehtojen mukaisesti Vichyn Ranskan oli korvattava miehityksen kuluja Saksalle 20 miljoonan Saksan markan arvosta joka päivä. Ranskasta toimitettiin Saksaan sodan loppuun mennessä yhteensä 2,4 miljoonaa tonnia vehnää, 891 000 tonnia lihaa ja 1,4 miljoonaa hehtolitraa maitoa. Tämä haittasi merkittävästi Ranskan väestön omaa ruokahuoltoa. Ranskan eteläosissa myös tuotettiin tyypillisten maataloustuotteiden – vehnä, voi, liha, sokeri – sijasta enemmän viiniä. Esimerkiksi viinintuotannon keskeisellä alueella Nîmes'ssä kansa kärsi nälkää jo vuoden 1940 kesällä, siinä missä maataloudeltaan tasapainoisempi Limousinin alue selvisi helpommalla.
Säännöstely otettiin käyttöön syyskuussa 1940 siten, että henkilö saattoi saada 1 800 kilokaloria päivässä. Määrää alennettiin vuonna 1942 1 700 kilokaloriin, ja myöhemmin se laski aikuisten osalta jopa 900 kilokaloriin pahenevien materiaalipulien takia. Ranskalaiset alkoivat enenevässä määrin turvautua omaan nokkeluuteensa ja mustaan pörssiin saadakseen riittävästi syötävää – ilmiöstä käytettiin nimitystä système débrouillard (vapaasti suom. neuvokkuusjärjestelmä). Clermont-Ferrandin kaupungissa maaliskuussa 1941 tehdyn arvion mukaan tyypillinen ruokakunta kulutti budjetistaan 62 prosenttia ruokaan, mutta ei silti välttämättä saanut tasapainoista tai riittävää ravitsemusta.
Ruoan lisäksi myös muita resursseja jouduttiin säännöstelemään. Maahan ei esimerkiksi voinut tuoda hiiltä sotaa edeltävään tapaan. Teollisuus ei myöskään saanut enää luonnonkumia Malesiasta ja Indokiinasta, ja esimerkiksi Michelin neuvotteli Saksasta tuotavan Buna-tekokumin käytöstä tehtaassaan.
Pääsääntöisesti ainoastaan Saksalle hyödylliset yhtiöt menestyivät Vichyn Ranskassa. Näihin lukeutuivat ainakin kumi- ja metalliteollisuus sekä eräät makeis- ja suklaatehtaat.
Vuoden 1942 kesäkuun lopulla pääministeri Pierre Laval ilmoitti niin sanotusta relève-ohjelmasta, jossa Saksa vapauttaisi ranskalaisia sotavankeja vastineeksi siitä, että Vichyn Ranska toimittaisi Saksaan vapaaehtoisia tehdastyöläisiä. Erityisesti Saksaan kaivattiin metalliteollisuuden parissa työskenteleviä. Alkuun kiinnostuneiden kansalaisten mielipide vaihtui pian ärtymykseen, sillä vaihtosuhde vapaaehtoisten ja sotavankien välillä oli yksi vanki kolmea vapaaehtoista vastaan. Hallitus joutui tämän vuoksi lokakuusta 1942 alkaen ottamaan tehtaista pakolla työntekijöitä Saksaan lähtijöiksi, ja myöhemmin 16. helmikuuta 1943 kaikki ranskalaiset miehet määriteltiin työvelvollisiksi. Työvelvollisten mahdollisiin kohtaloihin lukeutui Saksaan siirtymisen lisäksi saksalaisilta tilauksia saaneissa tehtaissa työskentely, Organisation Todtissa linnoituslaitteiden kuten Atlantin vallin rakentaminen tai kriittisten rautatieyhteyksien suojaaminen.
Galleria

Kahden frangin kolikko vuodelta 1943. Etupuolella lukee ”Ranskan tasavallan” sijasta ”Ranskan valtio”. Kääntöpuolella on teksti ”Työ, perhe, isänmaa”.
Philippe Pétain (vas.) kättelee Saksan johtaja Adolf Hitleriä vuonna 1940.
Antisemitistisen propagandanäyttelyn Ranska ja juutalaiset juliste.
Vichyn Ranskan henkilöitä > Poliitikkoja

Marcel Déat
Philippe Henriot
Pierre Laval
Pierre Pucheu, sisäministeri
Xavier Vallat
Vichyn Ranskan henkilöitä > Hallintoa myötäilleitä kulttuurihenkilöitä

Robert Brasillach
Louis-Ferdinand Céline
Pierre Drieu La Rochelle
Lucien Rebatet
Vichyn Ranskan henkilöitä > Muita

René Bousquet, poliisiylijohtaja
Joseph Darnand, Milice Françaisen johtaja
Aiheesta muualla

Kuvia tai muita tiedostoja aiheesta Vichyn Ranska Wikimedia Commonsissa
Rosbottom, Ronald C.: ‘When France Fell’ Review: The Problem of Vichy The Wall Street Journal.  15.10.2021. (englanniksi)
Chantiers de la Jeunesse -järjestön propagandajuliste.
WWE Breaking Point

WWE Breaking Point oli WWE:n järjestämä vapaapainitapahtuma, joka käytiin 13. syyskuuta 2009. Tapahtumassa vaihtui yksi mestaruus, WWE Championship. Fanien mielestä Main Event -matsissa (CM Punk vs. The Undertaker) käytiin uusi Montreal Screwjob, koska kun oli Punk laittanut Anaconda Vicen Undertakerille, tuomari soitti heti kelloa, vaikka Undertaker ei edes luovuttanut.
Tulokset

| # | Matsi | Matsityyppi |
| --- | --- | --- |
| Ei televisioitu | Evan Bourne voitti Chavo Guerreron | Tavallinen ottelu |
| 1 | Chris Jericho ja The Big Show (c) voittivat Montel Vontavious Porterin ja Mark Henryn | Tag Team -ottelu WWE:n Unified Tag Team -mestaruuksista |
| 2 | Kofi Kingston (c) voitti The Mizin | Tavallinen ottelu WWE:n United States -mestaruudesta |
| 3 | The Legacy (Cody Rhodes ja Ted DiBiase) voittivat D-Generation X:n (Triple H ja Shawn Michaels) | Submissions Count Anywhere -ottelu |
| 4 | The Great Khali voitti Kanen | Singapore Cane -ottelu |
| 5 | Christian (c) voitti William Regalin | Tavallinen ottelu ECW:n mestaruudesta |
| 6 | John Cena voitti Randy Ortonin (c) | "I Quit" -ottelu WWE:n mestaruudesta. Mikäli joku olisi auttanut Ortonia ottelussa, Cena olisi voittanut mestaruuden. |
| 7 | CM Punk (c) voitti The Undertakerin | Submission-ottelu World Heavyweight -mestaruudesta |
VähäE

| VähäE> Henkilötiedot |
| --- | --- |
Koko nimi:  Eero Vähätalo
Syntynyt: 9. lokakuuta 1989 (ikä 35) Suomi
Ammatti:  rap-artisti, rekkamies
Muusikko
Taiteilijanimi:  VähäE
Laulukielet:  suomi
Aktiivisena:  2021–
Tyylilajit:  hip hop, rap
Levy-yhtiöt:  HIT HAPPENS
  [ Muokkaa Wikidatassa ] [ ohje ]  
Eero Vähätalo, taiteilijanimeltään VähäE (s. 9. lokakuuta 1989), on suomalainen rap-artisti. VähäE on julkaissut 13 singleä ja on tullut tunnetuksi erityisesti Matti Eskon Rekkamies-kappaleesta tekemästään rap-versiosta, jonka tekoprosessissa alkuperäisesittäjä oli itse mukana. Artistin muissa kappaleissa käsitellään muun muassa itsensä voittamiseen ja tavallisen ihmisen elämään liittyviä teemoja. Tyylilajiltaan VähäE:n kappaleet ovat energistä pop-rapia.
Ura

Räppäämisen VähäE aloitti vasta verrattain vanhemmalla iällä, mutta sen jälkeen asiat etenivät varsin nopeasti. Lyhyen demotteluvaiheen jälkeen ensimmäinen single julkaistiin vuonna 2021 ja jo syyskuussa 2021 hän solmi managerointisopimuksen turkulaisen Sakon Studion kanssa. Vuoden 2022 alussa hänet kiinnitettiin lisäksi Hit Happens -levy-yhtiölle.
VähäE:n ensimmäinen enemmän huomiota saanut julkaisu oli ”Tien päällä” -single, joka levisi erityisesti rekkaspottaajien ja kuskien Tiktok-julkaisujen välityksellä. Julkisuuden seurauksena syntyi myös mahdollisuus tehdä yhteisjulkaisu Matti Eskon kanssa.
VähäE:n ensimmäinen live-esiintyminen oli Power Truck Showssa 12. elokuuta 2022, minkä jälkeen hän on esiintynyt lukuisissa erilaisissa tapahtumissa ympäri Suomea.
Yksityiselämä

Aamuset-lehden haastattelussa VähäE on kertonut tulleensa huostaanotetuksi kolme vuotiaana, jonka jälkeen hänet sijoitettiin sijaisperheeseen Taivassaloon maaseudulle. Hän on kertonut saaneensa tätä kautta ihanat sijaisvanhemmat ja uuden startin elämälleen. Nuorena hän oli kertomansa mukaan villi ja levoton eikä teoriapainotteinen koulunkäynti tuntunut omalta. Hyvien arvosanojen sijaan hän sai usein jälki-istuntoa. Oma juttu löytyi kuitenkin ammattikoulussa ja hän on ajanut yhdistelmäajoneuvoa vuodesta 2010. Omilla kappaleillaan hän haluaa esteistä huolimatta kannustaa ihmisiä seuraamaan omia unelmiaan sinnikkäästi.
Osasta VähäE:n kappaleista on löydettävissä yhtymäkohtia hänen omaan elämäänsä.
WWE Backlash

Backlash oli showpaini pay-per-view (PPV) tapahtuma, minkä tuotti World Wrestling Entertainment (WWE), joka huhtikuu (lukuun ottamatta vuoden 2005 Backlashia). Backlash keksittiin vuonna 1999, mutta silloin se toimi In Your House tapahtuman otsikkona.
Vuonna 2000 tapahtumasta tuli WWE:n jokavuotinen PPV. Vuonna 2004 Backlashista tuli RAW brändin oma pay-per-view tapahtuma. Vuonna 2007 Backlashissa esiintyi ensimmäistä kertaa kolme eri brändiä: ECW, SmackDown ja RAW. Tämä oli virallisesti ensimmäinen tapahtuma, kun PPV:den jakaminen brändeihin loppui.
Vuonna 2010 Extreme Rules paikkasi Backlashin huhtikuun tapahtumana.
Tapahtumat

| # | Tapahtuma | Päivämäärä | Kaupunki | Päätapahtuma |
| --- | --- | --- | --- | --- |
| 1 | Backlash: In Your House | 25. huhtikuuta, 1999 | Providence, Rhode Island | Steve Austin (c) vs. The Rock WWF Mestaruudesta |
| 2 | Backlash (2000) | 30. huhtikuuta 2000 | Washington, D.C. | Triple H (c) vs. The Rock WWF Mestaruudesta |
| 3 | Backlash (2001) | 29. huhtikuuta, 2001 | Rosemont, Illinois | WWF Mestari Steve Austin ja Intercontinental Mestari Triple H vs. WWF Tag Team Mestarit Kane ja The Undertaker |
| 4 | Backlash (2002) | 21. huhtikuuta, 2002 | Kansas City, Missouri | Triple H (c) vs. Hulk Hogan WWF Undisputed Mestaruudesta |
| 5 | Backlash (2003) | 27. huhtikuuta, 2003 | Worcester, Massachusetts | Goldberg vs. The Rock |
| 6 | Backlash (2004) | 18. huhtikuuta, 2004 | Edmonton, Alberta | Chris Benoit (c) vs. Shawn Michaels vs. Triple H |Triple Threat matsissa World Heavyweight Mestaruudesta |
| 7 | Backlash (2005) | 1. toukokuuta, 2005 | Manchester, New Hampshire | Hulk Hogan ja Shawn Michaels vs. Muhammad Hassan ja Daivari Batista (c) vs. Triple H World Heavyweight Mestaruudesta |
| 8 | Backlash (2006) | 30. huhtikuuta, 2006 | Lexington, Kentucky | Rob Van Dam vs. Shelton Benjamin Money in the Bank sopimuksesta ja WWE Intercontinental Mestaruudesta John Cena (c) vs. Edge vs. Triple H Triple Threat matsissa WWE Mestaruudesta |
| 9 | Backlash (2007) | 29. huhtikuuta, 2007 | Atlanta, Georgia | John Cena (c) vs. Edge vs. Randy Orton vs. Shawn Michaels Fatal 4-Way matsissa WWE Mestaruudesta |
| 10 | Backlash (2008) | 27. huhtikuuta, 2008 | Baltimore, Maryland | Randy Orton (c) vs. Triple H vs. John Cena vs. John "Bradshaw" Layfield Fatal 4-Way Eliminointi matsissa WWE Mestaruudesta |
| 11 | Backlash (2009) | 26. huhtikuuta, 2009 | Providence, Rhode Island | John Cena (c) vs. Edge Last Man Standing matsissa World Heavyweight Mestaruudesta |

Backlash tapahtuma vuodelta 2007
Hannu Launonen

Hannu Launonen.
Hannu Johannes Launonen (22. toukokuuta 1941 Kuopio – 24. toukokuuta 2022 Helsinki) oli suomalainen filosofian tohtori, unkarilaisen kirjallisuuden tutkija ja suomentaja.
Ura

Launonen väitteli tohtoriksi 1984. Hän toimi vuodesta 1989 Helsingin yliopiston Unkarin kirjallisuuden dosenttina.
Launonen julkaisi tutkielmia unkarilaisesta kirjallisuudesta sekä suomensi sitä. Hänestä tuli Unkarin Kirjailijaliiton erityisjäsen 1981. Launonen toimi Suomi–Unkari-Seuran kirjallisuuspiirin vetäjänä, ja hän oli vuodesta 1981 alkaen Suomi–Unkari-lehden toimitusneuvoston jäsenenä.
Vuonna 2014 Launonen kieltäytyi hänelle myönnetystä Janus Pannonius -palkinnosta, koska hän ei saanut selvitystä palkinnon myöntäneen unkarilaisen Janus Pannonius -säätiön yhteyksistä Unkarin hallitukseen. Launosen mielestä Unkaria tuolloin hallinnut pääministeri Viktor Orbánin hallitus rikkoi toiminnassaan Kansainvälisen Penin peruskirjassa lueteltuja periaatteita kansalaisoikeuksista ja sananvapaudesta.
Teoksia

Näkökulmia 1960-luvun kirjallisuudentutkimukseen. Opuscula de poësi Fennica 2. Institutum domesticarum litterarum Universitatis Helsinki, Helsinki 1970.
Hirvipoika: Tutkielmia Unkarin kirjallisuudesta. Suomi 120, 2. Suomalaisen Kirjallisuuden Seura, Helsinki 1978.
Suomalaisen runon struktuurianalyysia: Tutkimus Jaakko Juteinin, Aleksis Kiven, Otto Mannisen, Eino Leinon, V. A. Koskenniemen, Uuno Kailaan, Kaarlo Sarkian, Tuomas Anhavan, Paavo Haavikon ja Pentti Saarikosken lyriikasta. Väitöskirja. Suomalaisen Kirjallisuuden Seuran toimituksia 396. Helsinki 1984.
Toimitteita

Folklore tänään. Toimittaneet Hannu Launonen, Kirsti Mäkinen. Tietolipas 73. Suomalaisen Kirjallisuuden Seura, Helsinki 1974.
Mitä olet nähnyt ja kuullut: Valikoima uutta unkarilaista proosaa ja runoutta. Toimitus Anna Tarvainen (päätoimittaja), Olga Huotari, Hannu Launonen. Suomentajat Outi Hassi ym. Unkarin kulttuuri- ja tiedekeskus, Helsinki 2010.
Palkintoja

Mikael Agricola -palkinto 1974
Valtion kääntäjäpalkinto 1975
Yleisradion Tanssiva karhu -kääntäjäpalkinto 1999
István Rácz -palkinto 2007
Aiheesta muualla

Hannu Launosen muistokirjoitus Helsingin Sanomissa.
Hirvijoki

Hirvijoki tarkoittaa seuraavia asioita
Kylät

Hirvijoki, kylä Kauhavalla
Hirvijoki, kylä Lapualla
Hirvijoki, kylä Nummi-Pusulassa
Joet

Hirvijoki, Jalasjoen sivujoki Jalasjärvellä
Hirvijoki, joki Varsinais-Suomessa, Maskun ja Nousiaisten kunnissa
Hirvijoki, Kauhavanjoen sivujoki
Hirvijoki, Lohjalla
Hirvijoki, Kihniössä
Hirvijoki eli Pilkonjoki, Ähtärissä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Hirvijoki”, voi hakea sivunnimihaulla, laajalla sivunnimihaulla tai tekstihaulla.
WWE 2K17

| WWE 2K17 |
| --- | --- |

Kehittäjä:  Yuke's
Julkaisija:  2K Sports
Jakelija:  Take-Two Interactive, Steam, Humble Store, Microsoft Store ja PlayStation Store
Pelisarja:  WWE
Julkaistu:  11. lokakuuta 2016
Lajityyppi:  Urheilupeli, taistelupeli
Pelimuoto:  yksinpeli, moninpeli
Alusta:  Microsoft Windows, PlayStation 3, PlayStation 4, Xbox 360, Xbox One
Jakelumuoto:  Digitaalinen jakelu
Lisää peliartikkeleitaVideopelien teemasivulla
Infobox OK : 
WWE 2K17 on vuonna 2016 julkaistu showpainiaiheinen videopeli. Pelin kehitti Yuke’s ja julkaisi 2K Sports. Se julkaistiin usealle pelialustalle, Microsoft Windowsille, PlayStation 3:lle, PlayStation 4:lle, Xbox 360:lle ja Xbox Onelle. Pelin kansikuvaksi valittiin Brock Lesnar. Peli on jatkoa WWE 2K16:sta ja samalla neljäs 2K:n tekemä WWE-peli.
Pelitilat

Play käsittää kaikki yksittäiset pelit, jossa pelaaja voi hypätä suoraan valitsemaansa peliin ja ottelemaan haluamillaan painijoilla.
MyCareer on uratila, jossa pelaaja luo oman painija supertähden ja kilpailee mestaruuksista WWE- ja NXT-ottelijoita vastaan. Peli käyttää uutta Promo moottoria, joka antaa supertähdelle mahdollisuuden ilmaista itseään ja voi vastata muille WWE supertähdille. Kulissien takana käydään muun muassa haastatteluja Renee Youngin kanssa ja tappeluita muun muassa pysäköintihallissa.
WWE Universe on pelitila, jossa pelaaja voi luoda omia WWE-ohjelmia ja pay-per-view tapahtumia. Lisäksi on mahdollista luoda ottelijoiden välille feudeja tai liittoja, promoja, mestaruuksia ja areenoita, joita voi pelata läpi haluamillaan supertähdillä.
Online on netissä pelattava moninpelimuoto, jossa on erilaisia pelattavia pelejä, joita voi pelata toisia pelaajia vastaan ympäri maailmaa.
Watermael-Boitsfort

| Watermael-Boitsfort |
| --- | --- |

 lippu:  vaakuna
 Watermael-Boitsfort
 Koordinaatit: 50°48′N, 04°25′E 
Valtio:  Belgia
Alue:  Bryssel
Hallinto:  
 – Hallinnon tyyppi:  Kunta
 – Pormestari:  
Pinta-ala:  
 – Kokonaispinta-ala:  12,95 km²
Väkiluku (2006):  24 056
 – Väestötiheys:  1 860 as./km²
Aikavyöhyke:  UTC+1
 – Kesäaika:  UTC+2
 
 Watermael-Boitsfort 
Infobox OKVirheellinen NIMI-arvo: 
Watermael-Boitsfort (hollanniksi Watermaal-Bosvoorde) on yksi Brysselin alueen 19 kunnasta. Sen väkiluku 1. tammikuuta 2006 oli 24 056. Pinta-ala taas on 12,95 km². Kunnan väestötiheys (1 860/km²) on alueen kunnista pienin. Kaupungin pormestari on Olivier Deleuze.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Watermael-Boitsfort
Waterman

Waterman on muun muassa seuraavien henkilöiden sukunimi:
Dennis Waterman (1948–2022), englantilainen näyttelijä
Fanny Waterman (1920–2020), brittiläinen pianisti ja pianopedagogi
Pete Waterman, brittiläinen laulunkirjoittaja- ja levytuottajakolmikko Stock Aitken Watermanin jäsen
Rhoda Elizabeth Waterman White, Uncle Ben of Rouses Point (1815-1898), yhdysvaltalainen kirjailija
Robert Waterman (1826–1891), yhdysvaltalainen republikaanisen puolueen poliitikko, Kalifornian kuvernööri
Ron Waterman (s. 1965), yhdysvaltalainen vapaaottelija ja showpainija
Willard Waterman  (1914–1995), yhdysvaltalainen näyttelijä.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Watermelon Sugar

| ”Watermelon Sugar” Harry Styles |
| --- | --- | --- |

Singlen tiedot
 Albumilta: Fine Line
 Julkaistu: 15. toukokuuta 2020
 Tekijä(t):  Harry Styles  Mitch Rowland  Thomas Hull  Tyler Johnson 
 Tuottaja(t):  Kid Harpoon  Tyler Johnson 
 Kesto: 02.54
 Levy-yhtiö: Erskine, Columbia
Listasijoitukset
   Billboard Hot 100: 1. 
Watermelon Sugar on brittilaulaja Harry Stylesin kappale, joka julkaistiin 15. toukokuuta 2020 neljäntenä singlenä hänen toiselta sooloalbumiltaan Fine Line. Kappaleen kirjoittivat Styles, Mitch Rowland, Thomas Hull ja Tyler Johnson, joka myös tuotti sen yhdessä Kid Harpoonin kanssa. Vuoden 2020 elokuussa kappale nousi Billboard Hot 100 -listan kärkeen ensimmäisenä Stylesin kappaleena. Seuraavan vuoden maaliskuussa Styles voitti sillä ensimmäisen Grammy-palkintonsa, kun kappale palkittiin parhaana pop-sooloesityksenä.
VxWorks

| VxWorks |
| --- | --- |


Kehittäjä:  Wind River Systems
Ytimen tyyppi:  RTOS
Lisenssi:  kaupallinen
Infobox OKNimi-testi OK: 
VxWorks on kaupallinen reaaliaikainen käyttöjärjestelmä (RTOS), jota kehittää yhdysvaltalainen Wind River Systems.
Käyttöjärjestelmä tukee moniprosessointia: asymmetristä moniprosessointia (AMP) ja symmetristä moniprosessointia (SMP). Siitä on julkaistu 64-bittinen versio vuonna 2011. Se käyttää ennakoivaa moniajoa ja Round-Robin -vuoronnusta.
Wind Riverin mukaan VxWorks on eniten kaupallisesti käytetty RTOS. Wind Rivering mukaan VxWorksillä on 28 prosentin osuus koko esineiden internet ja sulautettuihin järjestelmiin liittyvästä liikevaihdosta.
Ohjelmistotuki

Qt kehitysalusta tukee VxWorks-alustaa.
Suoritintuki

Käyttöjärjestelmä tukee 32- ja 64-bittisiä suorittimia:
x86
x86-64
MIPS
PowerPC (myös RAD6000)
SPARC
Freescale ColdFire
SH-4
FR-V
i960
ARM
StrongARM
XScale
Käyttökohteet

Käyttöjärjestelmä on käytössä mm. Nasan Curiosity-mönkijässä.
Aiheesta muualla

Viralliset kotisivut (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:VxWorks
Käännös suomeksi
Hirvijärvi (Ikaalinen)

| Hirvijärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Ikaalinen
Koordinaatit:  61°50′52″N, 23°21′11″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Sipsiönjärven valuma-alue (35.58)
Laskujoki:  Sisätönjoki 
Järvinumero:  35.585.1.002
Mittaustietoja
Pinnankorkeus:  120,7 m 
Rantaviiva:  1,256 km 
Pinta-ala:  0,06839 km² 
 fiHirvijärvi 
Hirvijärvi  on Pirkanmaalla Ikaalisissa Sisätössä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Hirvijärvi on osa Juurijärven-Hulppojärven valuma-aluetta.
Maantietoa

Järven pituus on 500 metriä, leveys 250 metriä ja sen pinta-ala on 6,8 hehtaaria. Se sijaitsee heti Sisätön kylän pohjoispuolella. Se on Juurijärven laskuojan läpivirtausjärvi, vaikka siihen laskeekin muutama muukin oja. Siihen laskee idästä Vehkalammen länsipuolen soiden kuivatusvedet sekä pari lyhyttä pelto-ojaa. Järven pohjoispäähän laskee Peipunlammesta lähtevä oja, jonka alajuoksua kutsutaan Peipunkoskeksi. Järven eteläpäästä lähtee neljä kilometriä pitkä Sisätönjoki, joka kulkee Sisätön kylän halki ja laskee lopuksi Vahojärveen. Rantaviivan pituus on 1,3 kilometriä. Ranta on pääosin metsää, mutta eteläpäässä on rannan vaikutuspiirissä peltomaata. Sen lähiympäristössä on sijainnut kaksi maatilaa, mutta nykyään siellä on enää kolme vapaa-ajan asuntoa ja yksi kiinteistö. Sinne johtaa tiet yhdystieltä 13287.
Herman Hellner

Johan Herman Hellner (9. joulukuuta 1848 Mustasaari – 14. joulukuuta 1942 Helsinki) oli suomalainen kamreeri ja teosofi.
Hellner aloitti uransa kruununvoudin apulaisena. Hän oli sittemmin nimismiehenä ja vuonna 1877 hänet otettiin kamarikirjuriksi tullihallitukseen. Vuonna 1880 hänestä tuli Kaupunkien Yleisen Paloapuyhdistyksen kamreeri, ja tätä tointa hän hoiti vuoteen 1923 saakka.
Hellner oli Teosofisen Seuran ensimmäisiä toimihenkilöitä Suomessa. Hän oli perustamassa 1897 Helsingin Teosofista kirjastoa ja hän oli kirjaston puheenjohtaja 1897–1923. Hellner julkaisi myös okkultistisia tutkielmia Kalevalasta. Hänen tätä aihetta käsitellyt kirjoituksensa Kalevala ett teosofiskt diktvärk ilmestyi Teosofisk Tidskrift-lehdessä vuonna 1904. Hellner kirjoitti artikkeleita sekä päivälehtiin että Teosofiseen Aikakauslehteen.
Hellner oli naimisissa vuodesta 1891 Matilda (Matty) Sofia Laurellin (1866–1948) kanssa.
Teoksia

Kalevala, teosofinen runoteos ; ruotsinkielisestä alkuteoksesta Kalevala, ett teosofiskt diktvärk suomentanut Kaija Holstikko. Ihmisyyden tunnustajien julkaisuja nro 63. Vilppula 2003
Vuohtajärvi

| Vuohtajärvi |
| --- | --- |
 Reisjärven ja Vuohtajärven välinen salmi Vuohtajärveen päin nähtynä
Valtiot:  Suomi 
Paikkakunta:  Reisjärvi
Koordinaatit:  63°35′40″N, 24°55′00″E
Järvinumero:  53.053.1.015
Mittaustietoja
Pinnankorkeus:  113,6 m 
Rantaviiva:  27,41 km 
Pinta-ala:  7,51 km² 
 fiVuohtajärvi 
Vuohtajärvi on matala, kulttuurimaiseman ympäröimä järvi Reisjärven kuntakeskuksen lounaispuolella Pohjois-Pohjanmaan maakunnan eteläisimmässä osassa. Sen pinta-ala on 7,5 neliökilometriä. Etäisyys Oulusta on 158 kilometriä etelään.
Maantiede

Vuohtajärven pituus kaakosta luoteeseen on 4,6 kilometriä. Niemimaat jakavat järven luoteisen osan kolmeen lahteen: Kellonlahti, Vattulahti ja Leppälahti. Muu osa järvestä on melko yhtenäistä selkävettä, jonka koillisosassa sijaitsee kaksi runsaan hehtaarin laajuista saarta: Kuusikkosaari ja Lehtisaari. Järven itäisimmän osan Kivilahden edustalla on pienten saarten rykelmä. Luoteessa Vattulahden edustalla sijaitsee Vattusaari.
Vuohtajärvi on kauttaaltaan peltojen ja asutuksen reunustama. Järveen virtaa etelästä Eteläjoki ja Lestinpuro, lännestä Haijoki ja luoteesta Kotipuro. Vuohtajärvi laskee Reisjärven (113,6 metriä mpy) kautta koilliseen Kalajanjokeen, joka laskee Haapajärven tienoilla Kalajokeen, joka virtaa luoteeseen kohti Perämerta. Vuohtajärven pohjoispuolella sijaitsee Kiljanjärvi. Kiljanjärven, Vuohtajärven ja Reisjärven väliset kannakset ovat taajaan asuttuja ja viljeltyjä.
Viitisen kilometriä Vuohtajärveltä lounaaseen sijaitsee Lestijoen vesistöön kuuluva Lestijärvi.
Vuohtajärvi (53.053.1.015) kuuluu Reis-Vuohtajärven alueeseen (53.053), joka on kolmannen jakovaiheen vesistö Kalajoen vesistössä (53). Toinen jakovaihe on Kalajanjoen valuma-alue (53.05). Vuohtajärvi on laajin Reis-Vuohtajärven alueen 22:sta vähintään hehtaarin laajuisesta vakavedestä. Sitä seuraa Reisjärvi.
Vuohtajärvi on laajin Reisjärven 95:stä vähintään hehtaarin laajuisesta vakavedestä. Seuraavaksi laajimmat ovat Pitkäjärvi, Reisjärvi, Korpinen, Kiljanjärvi ja Norssinjärvi.
Hauste

Haustetta.
Hauste eli castoreum on majavien sukupuolirauhasista eli anaalirauhasista saatava, perinnäislääkeaineena käytettävä erite, jonka uskottiin lisäävän sukupuolista kyvykkyyttä sekä auttavan sydän- ja verisuonitauteihin, epilepsiaan ja erilaisiin myrkytystiloihin. Muita tunnettuja käyttökohteita ovat muun muassa erilaiset hajuvedet (parfyymit). Muitakin vastaavia eritteitä käytetään myskisten alanuottiensa tähden hajusteissa.
Hauste mainitaan yhtenä lääkeaineena keskiajalla Naantalin luostarissa käytössä olleessa Naantalin luostarin lääke- ja yrttikirjassa. Sen lääkinnällisestä arvosta ei ole juurikaan nykyaikaista tutkimusta.
Majavan rauhaseritettä kutsutaan usealla eri nimellä: hausta, majavanhausta, majavanhauste, majavanhajuke. Eritettä muodostuu majavan sukupuolielimien ja peräsuolen välissä sijaitsevissa 10–15 cm pitkissä päärynänmuotoisissa rauhasissa, jotka avautuvat sukupuolitiehyihin. Metsästetystä majavasta saatu rauhaspusseineen kuivattu majavanhausta on väkeväntuoksuista, mustanruskeaa, hartsimaista ja kitkeränmakuista.
Aiheesta muualla

Animalia Eläinsuojeluliitto Animalia ry. Arkistoitu 11.1.2011. Viitattu 20.5.2011.